Ilie Dumitrescu i-a făcut praf pe cei de la FCU Craiova după retrogradare: ”Stăteau cu mâna în șold, e vorba de educație!”
FCU Craiova a retrogradat direct în Liga 2, după eșecul suferit în fața celor de la Hermannstadt, scor 1-3.
La o zi după retrogradarea oltenilor, Ilie Dumitrescu a avut o reacție extrem de dură la adresa jucătorilor formației din Bănie.
Ilie Dumitrescu, după retrogradarea celor de la FCU Craiova: ”I-am văzut cum se opreau când se pierdea mingea!”
Fostul mare fotbalist consideră că jucătorii celor de la FCU Craiova nu au mai fost interesați să își dea interesul pentru echipă în meciul cu Hermannstadt, unde, în momentul în care se pierdea mingea, stăteau cu mâinile în șold.
”Când ai un nucleu important de jucători, nu ai cum să te prezinți așa la joc. Nu cred că trebuia antrenor, nu vreau să dau exemple din perioada mea la anumiți jucători, ca să intri în teren și să câștigi un meci.
Mai este și de jucători, sunt momente în care mai sunt 3-4 meciuri, iar jucătorii trebuie să scoată fără niciun antrenor la nivelul ăsta. Nu cred că există nicio scuză. Eu, dacă aș fi conducător de club, nu aș investi în niciun jucător care a dus o echipă în Liga 2.
Să îi ia pe cei mai buni, eu nu aș investi în niște jucători care au retrogradat o echipă. Cumva mie îmi dă cu virgulă, un nucleu important de jucători, Bahassa, Bauza, Blănaru, Van Durmen, Baeten, Achim, câți jucători sunt acolo, să retrogradeze o echipă. Îți trebuie antrenor să intri să joci puțin?
Am jucat fotbal, nici nu mai aveam nevoie de ședințe de pregătire la anumite meciuri. În ultimele meciuri, trebuiau să joace fără antrenor. (...)
Antrenorul este extrem de important, dar sunt meciuri în care poți să joci.. De ce îți trebuie antrenor să ajuți apărarea atunci când se pierde mingea? Îți trebuie antrenor sau e de educație? În momentul când se pierde mingea trebuie să mergi pe teren?
În fotbalul mare, educația profesională a unui jucător e imaculată și există reflex când se pierde mingea. Eu i-am văzut cum se opreau și stăteau cu mâna în șold. Mergeau pe teren când se pierdea mingea”, a spus Ilie Dumitrescu la Digi Sport.
Clasamentul din play-out-ul Superligii României
Urmăriți SPORT.RO și pe Google News